A Manchester United és az Arsenal is bejutott az Európa-liga elõdöntõjébe
Kialakult a legjobb négy mezõnye az Európa-ligában is, a Manchester United 2-0-ra verte a Granadát és 4-0-s összesítéssel lépett tovább, de ott lesz az elõdöntõben az AS Roma, az Arsenal és a Villarreal is.
A Manchester United 2-0-s elõnybõl várta az Európa-liga negyeddöntõjének visszavágóját a Granada ellen. Ole Gunnar Solskjaer nem számíthatott az eltiltott Harry Maguire-re, Luke Shaw-ra és Scott McTominay-re sem, Marcus Rashford pedig csak a kispadon kezdett.

Az angolok már a 6. percben megszerezték a vezetést, a csapatkapitány, Paul Pogba fejelt Edinson Cavani elé, aki kapásból a kapu baloldalába lõtt.

Ezt követõen a Granada elõtt akadt két lehetõség, két fejes landolt kevéssel David De Gea kapuja mellett.

A második félidõ elején Molina, majd Greenwood fejesét védte De Gea, majd Rui Silva. Nem sokkal késõbb Cavani is fejelhetett, de nagy helyzetben nem találta el a kaput.

A második félidõben mindkét edzõ sokat cserélt, de nagy helyzetekben nem bõvelkedett a meccs. A hajrában Telles beadása után Vallejo fejelt a saját kapujába.

A manchesteriek ellenfele az elõdöntõben az AS Roma lesz, amely 1-1-es döntetlent játszott az Ajaxszal és 3-2-es összesítéssel jutott tovább.

Továbbjutott az Arsenal is, amely az elsõ mérkõzésen úgy játszott 1-1-es döntetlent, hogy a 94. percben szerezte meg az egyenlítõ gólt a Slavia, így az idegenben lõtt találatának köszönhetõen bizakodva várhatta a visszavágót a cseh csapat.

A londoniak kezdõjében ezúttal sem szerepelt az egyik legnagyobb sztár, Pierre-Emerick Aubameyang, de most a kispadon sem kapott helyet, ugyanis amikor a nemzeti csapattal Gabonban tartózkodott, maláriás lett, és kórházba került.

Már a mérkõzés 14. percben Emile Smith Rowe révén megszerezte a vezetést az Arsenal, de les miatt a játékvezetõ érvénytelenítette a találatot. Nem sokkal késõbb azonban már érvényes gólt lõtt Mikel Arteta együttese. Smith Rowe a védõk gyûrûjében szépen tartotta meg a labdát, majd Nicolas Pepéhez passzolt, aki a kapust is kicselezte, és közelrõl, éles szögbõl a kapuba passzolt. Ezzel a góllal már az Arsenal állt továbbjutásra.

A vendégcsapat gyorsan dûlõre akarta vinni a dolgot, és rövid idõn belül újabb gólokat szerzett, gyakorlatilag eldöntve ezzel a párharcot. A 21. percben Alexandre Lacazette talált be büntetõbõl, majd 3 perccel késõbb Bukayo Saka remek egyéni akció után szép gólt lõtt laposan a rövid sarokba 16 méterrõl.

Az Arsenal egyébként minden sorozatot figyelembe véve utóbbi négy idegenbeli mérkõzésén egyaránt legalább három gólt szerzett, amelyre 1932 óta nem volt példa a klub történetében.

Az elsõ játékrész 3-0-s Arsenal vezetéssel ért véget, a Slavia számára egy félidõ alatt 4 gól kellett volna a továbbjutáshoz. Erre szokták mondani, hogy lehetetlen küldetés.

A szünetben a csehek edzõje, Jindrich Trpisovsky négyet is cserélt, bízva abban, hogy hazai pályán legalább a szépítés összejön a csapatának.

Az utolsó 20 perchez érve a csehek az utolsó cserelehetõségüket is kihasználták, de kaput eltaláló lövésük még mindig nem volt. Az Arsenal azonban jóval pontosabban célzott, Lacazette megszerezte második gólját is a 77. percben. A francia csatár a bal szélrõl kapott labdát, majd a 16-oson belül egy csellel két védõt becsapott, és a kapu jobb oldalába lõtt.

A találkozón újabb gól már nem esett, az Arsenal kiütötte ellenfelét, és magabiztosan jutott be az Európa-liga elõdöntõjébe, ahol a Villarreal lesz az ellenfele.

A spanyolok kettõs gyõzelemmel, 3-1-es összesítéssel jutott túl a Dinamo Zagreb csapatán.

Eredmények, negyeddöntõ, visszavágók:

Villarreal (spanyol)-Dinamo Zagreb (horvát) 2-1 (2-0)
gólszerzõk: Alcácer (36.), Moreno (43.), illetve Orsic (75.)
Továbbjutott: a Villarreal kettõs gyõzelemmel (3-1)

AS Roma (olasz)-AFC Ajax (holland) 1-1 (0-0)
g.: Dzeko (72.), illetve Brobbey (49.)
Tj.: az AS Roma (3-2)

Slavia Praha (cseh)-Arsenal (angol) 0-4 (0-3)
g.: Pépé (18.), Lacazette (21., 77. - az elsõt tizenegyesbõl), Saka (24.)
Tj.: az Arsenal (5-1)

Manchester United (angol)-Granada (spanyol) 2-0 (1-0)
g.: Cavani (6.), Vallejo (90., öngól)
Tj.: a Manchester United kettõs gyõzelemmel (4-0)

Az elõdöntõben:
Manchester United-AS Roma
Villarreal-Arsenal